Twice

Twice (hangul: 트와이스) er en sør-koreansk jentegruppe dannet av JYP Entertainment. De er den bestselgende koreanske jentegruppen gjennom tidene. Gruppen er sammensatt av ni medlemmer: Nayeon, Jeongyeon, Momo, Sana, Jihyo, Mina, Dahyun, Chaeyoung og Tzuyu.

Twice ble dannet i 2015 under reality-TV-programmet Sixteen, ledet av JYP Entertainments hovedprodusent, Park Jinyoung. De debuterte som ni medlemmer den 20. oktober 2015 med EP-en The Story Begins.

Gruppen oppnådde først og fremst popularitet med låten «Cheer Up», som ble kåret til den mest populære singelen for 2016 på Sør-Koreas nasjonale musikktoppliste, Gaon Music Chart. Den ble også kåret til årets låt under Melon Music Awards 2016 i Seoul og Mnet Asian Music Awards 2016 i Hongkong. Under to år etter at gruppen debuterte, var de fem første albumene deres solgt i 1,24 millioner eksemplarer. Deres tredje mini-album, Twicecoaster Lane 1, ble kåret til bestselgende album fra en K-pop-jentegruppe i tiåret 2010-2019.

Medlemmer 
 Nayeon (나연)
 Jeongyeon (정연)
 Momo (모모)
 Sana (사나)
 Jihyo (지효)
 Mina (미나)
 Dahyun (다현)
 Chaeyoung (채영)
 Tzuyu (쯔위)

Referanser

Eksterne lenker 
 
 

 

Sørkoreanske jentegrupper
Band etablert i 2015